Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : XXXXX	Banská Bystrica, 13.10.2014
EEČ : 2-45-244-2014

U Z N E S E N I E

Trestná vec:	neznámy páchateľ
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 2 písmeno c Trestného poriadku zastavujem trestné stíhanie.
Osoba vystupujúca pod menom XXXXX v období XXXXX vylákal od štátneho občana Slovenskej republiky XXXXX, narodeného XXXXX, bydliskom XXXXX finančné prostriedky vo výške 14.400,-€ pod zámienkou kúpy osobného motorového vozidla značky Mercedes XXXXX CDI, combi, čiernej farby, výbavy avantgard, rok výroby 2010, kde tento 31.01.2011 pred Hypermarketom Tesco na Zvolenskej ceste v Banskej Bystrici prostredníctvom štátneho občana Českej republiky XXXXX, narodeného XXXXX mu zaslal 3.000,-€, ktoré si XXXXX prevzal 02.02.2011 a následne na základe telefonických žiadostí mu XXXXX v dobe od 23.03.2011 do 20.07.2011 cez službu Western Union zaslal celkom 11.400,-€, avšak XXXXX mu vozidlo nedodal, ani finančné prostriedky napriek opakovaným telefonickým výzvam nevrátil, čím XXXXX, ktorého uviedol do omylu, spôsobil celkovú škodu 14.400,- €,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
V uvedenej trestnej veci bolo vyšetrovateľom Odboru kriminálnej polície Okresného riaditeľstva Policajného zboru Banská Bystrica pod číslom XXXXX vedené trestné stíhanie vo veci prečinu podvodu podľa § 221 odsek 1, odsek 2 Trestného zákona na skutkovom základe, že osoba vystupujúca pod menom XXXXX v období XXXXX vylákal od štátneho občana Slovenskej republiky XXXXX, narodeného XXXXX, bydliskom XXXXX finančné prostriedky vo výške 14.400,-€ pod zámienkou kúpy osobného motorového vozidla značky Mercedes XXXXX CDI, combi, čiernej farby, výbavy avantgard, rok výroby 2010, kde tento 31.01.2011 pred Hypermarketom Tesco na Zvolenskej ceste v Banskej Bystrici prostredníctvom štátneho občana Českej republiky XXXXX, narodeného XXXXX mu zaslal 3.000,-€, ktoré si XXXXX prevzal 02.02.2011 a následne na základe telefonických žiadostí mu XXXXX v dobe od 23.03.2011 do 20.07.2011 cez službu Western Union zaslal celkom 11.400,-€, avšak XXXXX mu vozidlo nedodal, ani finančné prostriedky napriek opakovaným telefonickým výzvam nevrátil, čím XXXXX, ktorého uviedol do omylu, spôsobil celkovú škodu 14.400,- €. 

Po zabezpečení všetkých dostupných dôkazov vyšetrovateľ v zmysle § 228 odsek 2 písmeno d/ Trestného poriadku trestné stíhanie na území Slovenskej republiky prerušil z dôvodu, že sa navrhovalo odovzdanie trestného stíhania do cudziny. 

Následne okresný prokurátor v Banskej Bystrici svojou žiadosťou číslo XXXXX požiadal Obvodné štátne zastupiteľstvo XXXXX v Českej republike o prijatie trestného oznámenia.

Dožiadaný justičný orgán Českej republiky podanej žiadosti vyhovel. Dňa 03.10.2014 mi bolo doručené právoplatné meritórne rozhodnutie, a to uznesenie Obvodného súdu XXXXX zo dňa 19.12.2013, právoplatné 04.03.2014, ktorým bola trestná vec obžalovaného XXXXX, narodeného XXXXX rozhodnutá. Trestné stíhanie obžalovaného súd podľa § 231 odsek 1 českého Trestného poriadku s prihliadnutím na § 223 odsek 2 českého Trestného poriadku s použitím § 172 odsek 2 písmeno a/ českého Trestného poriadku zastavil, pretože trest, ku ktorému môže trestné stíhanie viesť je celkom bez významu popri trestoch, ktoré boli obžalovanému už uložené, alebo ktoré ho postihnú. Poškodení boli so svojimi nárokmi na náhradu škody odkázaní na občianske súdne konanie. Dôvodom rozhodnutia bola v podstate tá skutočnosť, že v trestnom konaní vedenom Okresným súdom XXXXX bol XXXXX uznaný za vinného zo zločinu podvodu a bol mu uložený nepodmienečný trest odňatia slobody vo výmere 4 roky, na ktorého výkon bol zaradený do väznice so strážením. 
 
Uznesením podľa § 228 odsek 5 Trestného poriadku som rozhodla o pokračovaní v trestnom stíhaní. 

Podľa § 215 odsek 2 písmeno c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

Vzhľadom na to, že predmetná trestná vec bola odovzdaná justičným orgánom Českej republiky a bolo v nej právoplatne rozhodnuté, rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Gengelová
prokurátorka